Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 505

b) a Tagállam lemond a Tanácsban viselt tagságáról. Választott tisztségviselők A főtitkár, a főtitkár-helyettes és az Irodák igazgatói azon időpontokban lépnek hivatalba, amelyeket megválasztásuk időpontjában a Meghatalmazottak Értekezlete megállapít. Általában a következő Meghatalmazottak Értekezlete által megszabott időpontokig maradnak hivatalukban, és csupán egyszer választhatók újra. Ha a főtitkár tisztsége üresedik meg, a főtitkár-helyettes lép be utódként, és a következő Meghatalmazottak Értekezlete által megszabott időpontig marad tisztségében. Ha ilyen körülmények között a főtitkár-helyettes válik a főtitkár hivatali utódjává, a főtitkárhelyettes tisztségét ugyanazon a napon megüresedettnek kell tekinteni, és az alábbi 15. pont rendelkezéseit kell alkalmazni. Ha a főtitkár-helyettes tisztsége a következő Meghatalmazottak Értekezlete összehívására megszabott időpont előtt több mint 180 nappal üresedik meg, a Tanács utódot nevez ki a hátralévő időtartamra. Ha a főtitkár és a főtitkár-helyettes tisztsége egyidejűleg üresedik meg, a főtitkár feladatait, 90 napot meg nem haladó időszakra, azon igazgató fogja ellátni, aki a leghosszabb ideje viseli tisztségét. A Tanács kinevezi a főtitkárt, és ha az üresedésekre a következő Meghatalmazottak Értekezlete összehívására kitűzött időpont előtt több mint 180 nappal kerül sor, akkor a főtitkár-helyettest is kinevez. A Tanács által így kinevezett tisztségviselő azon időtartam hátralévő részében végzi szolgálatát, amelyre elődjét megválasztották. Ha valamely igazgató tisztsége váratlanul megüresedik, a főtitkár megteszi a szükséges lépéseket annak biztosítására, hogy az illető igazgató feladatait ellássák mindaddig, amíg a Tanács az üresedés bekövetkezését követő rendes ülésén ki nem nevezi az új igazgatót. Az így kinevezett igazgató a következő Meghatalmazottak Értekezlete által megszabott időpontig látja el szolgálatát. Az Alapokmány 27. cikkében foglalt vonatkozó rendelkezéseknek megfelelően a Tanács a jelen cikk idevágó rendelkezéseiben leírt helyzetben, amennyiben az a megüresedést követően 90 napon belül esedékes, rendes ülésén gondoskodik a főtitkár vagy főtitkár-helyettes megüresedett tisztségének betöltéséről, vagy pedig az illető rendelkezésekben megszabott időszakokon belül az elnök által összehívott ülésen teszi meg ezt. A fenti 14-18. pont szerinti kinevezés értelmében megválasztott tisztségviselő tisztségében letöltött szolgálati időszak nem befolyásolja az ilyen tisztségre történő megválasztás vagy újraválasztás lehetőségét. A Rádiószabályozási Testület tagjai A Rádiószabályozási Testület tagjai azon időpontokban lépnek hivatalba, amelyeket a Meghatalmazottak Értekezlete határozott meg a megválasztásuk időpontjában. A következő Meghatalmazottak Értekezlete által meghatározott időpontokig maradnak tisztségükben, és csupán egyszer választhatók újra. PP-02 Amennyiben a két Meghatalmazottak Értekezlete közötti időközben a Testület valamely tagja lemond, vagy többé nem képes ellátni feladatait, a főtitkár a Rádiótávközlési Iroda igazgatójával konzultálva felszólítja az érintett régió Tagállamait, hogy javasoljanak jelölteket a Tanács következő ülésén az utód megválasztására. Ha azonban az üresedésre a Tanács ülése előtt több mint 90 nappal, vagy a Tanácsnak a következő Meghatalmazottak Értekezletét megelőző utolsó ülése után kerül sor, az érintett Tagállam a lehető leggyorsabban, 90 napon belül utódként kijelöli egy másik állampolgárát, aki mindaddig hivatalban marad, amíg a Tanács által megválasztott új tag hivatalba nem lép, vagy amíg a Testületnek a következő Meghatalmazottak Értekezletén megválasztott új tagjai hivatalba nem lépnek, ahogy megfelelő. Az utód újraválasztható a Tanács illetve a Meghatalmazottak Értekezlete részéről, ahogy megfelelő. PP-02 A Rádiószabályozási Testület tagja, három egymást követő testületi ülésről való hiányzást követően feladatait a továbbiakban ellátni képtelennek tekintendő. A főtitkár a Testület elnökével, valamint a Testület tagjával és az érintett Tagállammal történt konzultációt követően bejelenti a Testületben bekövetkezett üresedést, és a fenti 21. pontban előírtak szerint jár el.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes